অন্য দিকে গুজরাত বিধানসভার নির্বাচন পরিচালনা এবং দলের সর্বভারতীয় সভাপতির দায়িত্ব পাওয়ার পর রাহুল গান্ধীর জনপ্রিয়তা দিনে দিনে বেড়েই চলেছে। মাত্র কয়েক মাসের ব্যবধানে রাহুলের প্রতি আস্থা দেখানো মানুষের সংখ্যা বাড়ছে। বিজেপি-বিরোধী দলগুলিকে একত্রিত করার যে প্রয়াস চলছে, সে ক্ষেত্রে রাহুলের ভূমিকাও অনেকের কাছে বেশ সদর্থক ঠেকছে। তিনি প্রধানমন্ত্রী হতে পারবেন কি না, বা হতে চাইবেন কি না- সে সব প্রশ্ন ব্যতিরেকেওও রাহুলের প্রতি এই আস্থা বৃদ্ধির কারণ, মোদী-বিরোধী হাওয়া। রাহুল কোনো মন্ত্রী হননি, ফলে তিনি দেশের মানুষকে বিশেষ কিছু পাইয়ে দেওয়ার প্রতিশ্রুতিও দেননি। দলীয় ভাবে উন্নয়ন বা অপশাসন নিয়ে তিনি শুধু মাত্র বর্তমান সরকারের বিরোধিতা করেন। প্রতিষ্ঠান-বিরোধী মানসিকতার মানুষকে তাই রাহুল সহজেই প্রভাবিত করতে পারছেন।